2023.5.17.
HU
Az Európai Unió Hivatalos Lapja
C 175 A/3
5.
Függetlenség és etikai elvárások A felügyeleti testület elnökének függetlenül és objektíven kell eljárnia az Európai Unió egésze érdekeinek megfelelően, és nem kérhet, illetve nem fogadhat el utasítást sem az Európai Unió intézményeitől vagy szerveitől, sem tagállami kormánytól, sem más köz- vagy magánjogi jogalanytól.
Az elnöknek a kinevezését követően teljes munkaidőben kell ellátnia a feladatát, és nem tölthet be hivatalt illetékes nemzeti hatóságnál.
Az elnökkel szemben elvárás, hogy feleljen meg a legmagasabb szintű etikai elvárásoknak, tükrözve ezáltal az EKB és az egységes felügyeleti mechanizmus integritásának és hírnevének megőrzésével kapcsolatos személyes felelősséget.
Különösképpen, az elnökre szakmai titoktartási követelmények és a munkajogviszony megszűnését követő korlátozások („türelmi időszak”) vonatkoznak a hivatali ideje lejártát követő két éven belüli munkajogviszonyából eredő lehetséges összeférhetetlenség és „forgóajtó-jelenség” felmérése és megelőzése érdekében, az EKB vezető tisztségviselőinek szóló Magatartási kódexnek megfelelően. 6.
Kiválasztás és kinevezés Az elnök kiválasztására és kinevezésére irányuló eljárás az SSM-rendeletben foglalt követelményeknek, valamint az Európai Parlamenttel és az Európai Unió Tanácsával szembeni elszámoltathatóságra vonatkozó hivatkozott rendelkezéseknek megfelelően kerül lefolytatásra.
Az eljárás az alábbi lépésekből tevődik össze: 1.
Előválogatás Az EKB Kormányzótanácsa előválogató testületet hoz létre a jelentkezések ezen álláshirdetésben foglalt feltételeknek való megfelelésének értékelése érdekében.
A jelentkezések értékelése alapján a legmegfelelőbb pályázókat az előválogatási testület meghallgatja, és részt vesznek a vezetési képességek külső szolgáltató általi értékelésén.
Az értékelésekre és az interjúkra várhatóan a 2023. június 26-án, hétfőn és július 3-án, hétfőn kezdődő heteken kerül sor.
Az előválogató testület a megfelelő pályázók szűkített listáját és az értékelésről szóló jelentést benyújtja az EKB Kormányzótanácsa elé megfontolásra. 2.
Az Európai Parlamentnek és az Európai Unió Tanácsának szóló tájékoztatás Az EKB tájékoztatni fogja az Európai Parlament illetékes bizottságát és az Európai Unió Tanácsát az elnöki tisztségre jelentkezők köréről (a jelentkezők száma, a szakmai képességek köre, nemi és nemzetiségi egyensúly stb.), továbbá rendelkezésre bocsátja az EKB Kormányzótanácsa által elfogadott kiválasztott pályázók listáját.
A felügyeleti testület is megkapja a szűkített listát. 3.
Az EKB Kormányzótanácsa által tett javaslat és az Európai Parlament által történő jóváhagyás A felügyeleti testület meghallgatását követően az EKB Kormányzótanácsa az előválogató testület által elkészített szűkített listáról kiválasztott személy elnöknek kinevezése iránti javaslatát az azt alátámasztó indokolás írásbeli kifejtésével együtt benyújtja az Európai Parlament elé jóváhagyásra. 4.
Az Európai Unió Tanácsa általi kinevezés Az EKB Kormányzótanácsa javaslatának az Európai Parlament által történő jóváhagyását követően az Európai Unió Tanácsa végrehajtási határozatot fog elfogadni az elnök kinevezéséről.
A z Európai Unió Tanácsa ebből a célból minősített többségi szavazást tart, amelynek során nem veszi figyelembe a Tanács azon tagjainak szavazatát, amelyek nem résztvevő tagállamok. 7.
Jelentkezési eljárás A jelentkezőknek a jelentkezésüket önéletrajzuk kíséretében ajánlott postai küldeményben vagy magán-futárszolgálat útján legkésőbb 2023. június 23-ig kell megküldeniük (a dátum az ajánlott küldemény, illetve a magán-futárszolgálat postabélyegzője szerint) az alábbi címre: European Central Bank, President’s office, Sonnemannstraße 20, 60314 Frankfurt, Germany.
Az esetlegesen előforduló postai késedelmekre tekintettel az ajánlott postai küldeményben vagy magán-futárszolgálat útján elküldött jelentkezést és önéletrajzot elektronikus formában is meg kell küldeni 2023. június 23-ig az SBSelection@ecb. europa.eu címre.
Az EKB fenntartja magának a jogot arra, hogy a jelen álláshirdetés jelentkezési határidejét új jelentkezési határidő közzétételével meghosszabbítsa.